**DRAFT**

# **DECIZIA ETAPEI DE ÎNCADRARE**

## Nr. număr din 31.10.2017

....

Ca urmare a solicitării de emitere a acordului de mediu adresate de **DELGAZ GRID SA prin SC ELECTROMONTAJ SA Sucursala Bacău**, cu sediul în municipiul Târgu Mureș, str. Bd. Pandurilor, nr. 42, județul Mureș, reprezentată prin Cotiugă Fănică, înregistrată la APM Vaslui cu nr. 6587/29.09.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Vaslui decide, ca urmare a consultărilor desfăşurate în cadrul şedinţei Comisiei de Analiză Tehnică din data de 31.10.2017, că proiectul ***"*Lucrări de modernizare LEA 110kV Bârlad – Murgeni: Înlocuire stâlpi nr. 113, 114, 115, 116, 117, 118, 119, 120, 121, 122, 123, 124, 125, 126 din zona Epureni afectați de calamități naturale, jud. Vaslui*"*** propus a fi amplasat în extravilanul comunei Epureni, județul Vaslui **nu se supune evaluării impactului asupra mediului** **şi nu se supune evaluării adecvate**.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, punctul *13 a - „Orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”;*

b) prin aplicarea criteriilor din Anexa 3 la HG nr. 445/2009, s-au constatat următoarele:

**Caracteristicile proiectului:**

- mărimea proiectului – proiectul constă în lucrări de modernizare LEA 110kV Bârlad – Murgeni și înlocuirea a 14 stâlpi afectați de calamități naturale din zona Epureni.

Se propune următoarea soluție:

* demontarea stâlpilor deteriorați sau rupți din porțiunea nr. 113-126;
* Se vor monta pe același amplasament: 2 stâlpi de întindere tip ITn + 6 110113 la bornele nr. 114 și 115 și 12 stâlpi de susținere tip Sn 110102C la bornele 113, 116, 117, 118, 119, 120, 121, 122, 123, 124, 125, 126.
* Stâlpii noi vor fi montați pe fundații turnate monobloc pentru stâlpii 116, 117, 118, 119, 120, 121, 122, 123, 124, 125, 126 și fundații tip piloți forați la stâlpii 113, 114, 115 și vot fi echipați cu lanțuri de izolataore realízate cu izolație compozită conductoare active OLAI 185/32 mmp și conductor de protecție tip OLZn 95 mmp.
* Stâlpii noi vor fi prevăzuți cu prize de pământ cu un contur cu o rezistență de dispersie de 10 ohmi. Stâlpii noi nr. 114 și 115 între care se traversează DN 24 A vor fi balizați prin vopsire în culori alternative alb – roșu, iar pe conductorul de protecție se vor monta balize sferice.
* Stâlpii noi vor fi montați în fundații din beton cu suprafața de teren ocupat de aprox. 10 mp/stâlp. La stâlpii de susținere tip Sn 110102C nr. 116, 117, 118, 119, 120, 121, 122, 123, 124, 125, 126 se vor realiza fundații monobloc din beton clasa C16/20, iar la stâlpii nr. 113, 114, 115 se vor realiza fundații tip piloți forați din beton clasa C20/25.

*Lucrări și capacități:*

* demontare stâlp susținere din beton simplu circuit - 6 buc;
* demontare stâlp metalic de întindere simplu circuit - 1 buc;
* demolare fundații - 14 buc;
* montare stâlp metalic de susținere simplu circuit -12 buc;
* montare stâlp metalic de întindere simplu circuit - 2 buc
* montare conductoare active noi - 3000 m traseu simplu circuit;
* montare conductor de protecție nou - 3000 m

- cumularea cu alte proiecte – nu este cazul;

- utilizarea resurselor naturale - materiale de construcţii în cantităţi mici;

- producţia de deşeuri – deşeurile de materiale de construcţii se vor depozita la locul stabilit de Primăria comunei Epureni, iar deșeurile reciclabile se vor valorifica prin agenți economici autorizați;

- emisiile poluante, inclusiv zgomotul şi alte surse de disconfort: - nu este cazul;

- riscul de accident, ţinându-se seama în special de substanţele şi de tehnologiile utilizate – nu este cazul.

**Localizarea proiectului**

- utilizarea existentă a terenului – terenul în suprafață de 140 mp este situat în extravilanul comunei Epureni. Terenul este proprietatea privată a comunei în administrarea Consiliului Local Epureni și proprietăți particulare. Terenul este încadrat la categoría de folosință agricol-pășune și arabil.

- relativa abundenţă a resurselor naturale din zonă, calitatea şi capacitatea regenerativă a acestora – se vor folosi resurse naturale în cantităţi mici;

- capacitatea de absorbţie a mediului, cu atenţie deosebită pentru:

a) zonele umede - nu este cazul;

b) zonele costiere - nu este cazul;

c) zonele montane şi cele împădurite - nu este cazul;

d) parcurile şi rezervaţiile naturale;

e) ariile clasificate sau zonele protejate prin legislaţia în vigoare, cum sunt: zone de protecție a faunei piscicole, bazine piscicole naturale şi bazine piscicole amenajate etc. - nu este cazul;

f) zonele de protecţie specială – amplasamentul proiectului se află parţial în aria de protecţie specială avifaunistică ROSPA0119 Horga-Zorleni;

g) ariile în care standardele de calitate a mediului stabilite de legislaţie au fost deja depăşite - nu este cazul;

h) ariile dens populate – nu este cazul;

i) peisajele cu semnificaţie istorică, culturală şi arheologică – nu este cazul.

**Caracteristicile impactului potenţial**

a)extinderea impactului: aria geografică şi numărul persoanelor afectate: – impact nesemnificativ;

b) natura transfrontieră a impactului: - nu este cazul;

c) mărimea şi complexitatea impactului: - impact nesemnificativ;

d) probabilitatea impactului – redusă.

e) durata, frecvenţa şi reversibilitatea impactului – reversibil, numai pe perioada realizării lucrărilor de construire.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

1. Proiectul intră sub incidenţa art. 28 din O.U.G. nr. 57/2007, deoarece lucrările prevăzute în

proiect se vor realiza parţial în perimetrul ariei de protecţie specială avifaunistică ROSPA0119 Horga-Zorleni, componentă a reţelei ecologice Natura 2000.

1. Din analiza listei de control pentru etapa de încadrare privind evaluarea adecvată nu

rezultă un impact semnificativ al proiectului asupra sitului Natura 2000 ROSPA0119 Horga-Zorleni, deoarece:

- proiectul are impact nesemnificativ şi temporar asupra ariei de protecție specială avifaunistică ROSPA0119 Horga-Zorleni, având în vedere că se vor respecta toate condiţiile din documentaţia tehnică şi din prezenta decizie;

- prin lucrările propuse nu vor fi afectate speciile păsări de interes comunitar pentru care a fost desemnat situl; stâlpii care vor fi înlocuiți se vor monta pe același amplasament al celor rupți sau deteriorați, suprafața ocupată în sit fiind de 140 mp, iar amplasamentul proiectului ocupând 0,0000007% din suprafața sitului;

- nu există o fragmentare sau deteriorare a habitatelor și nu este influenţată realizarea obiectivelor pentru conservarea ariei de protecție specială avifaunistică;

- proiectul nu afectează direct sau indirect zonele de hrănire/reproducere/migraţie și nu va determina izolarea reproductivă a unei specii de păsări de interes comunitar;

- proiectul nu are influenţă directă asupra ariei de protecție specială avifaunistică prin emisii în aer, folosire de resurse naturale ş.a.; proiectul nu are legătură directă și nu este necesar pentru mangementul conservării ariei de protecție speciale avifaunistice;

- proiectul nu implică tehnologii care să inducă risc de accidente, nu implică utilizarea, stocarea, transportul, manipularea sau producerea de substanţe sau materiale care ar putea afecta speciile de păsări de interes comunitar pentru care aria naturală de protecție avifaunistică a fost desemnată;

- nu se vor produce modificări ale dinamicii relaţiilor dintre sol şi apă sau floră sau faună care definesc structura ariei naturale protejate și nu se reduce suprafaţa habitatelor şi numărul speciilor de importanţă comunitară pentru care a fost declarat situl.

c) Pentru realizarea proiectului, Direcția Silvică Vaslui, în calitate de custode al sitului Natura 2000 ROSPA0119 Horga-Zorleni, a emis avizul favorabil nr. 7410 din 12.10.2017.

C***ondiţiile de realizare a proiectului:***

1. Se vor respecta prevederile OUG nr. 195/2005 privind protecţia mediului, cu modificările şi completările ulterioare.

2. Se vor obţine avizele precizate în certificatul de urbanism şi se vor respecta condiţiile

impuse prin aceste avize şi din documentaţia tehnică depusă.

3. Titularul va respecta condițiile impuse prin Avizul favorabil nr. 7410 din 12.10.2017 emis de custodele Direcția Silvică Vaslui.

1. Deşeurile produse vor fi stocate temporar selectiv în spaţii special amenajate; se

interzice abandonarea /stocarea deşeurilor în afara spaţiilor amenajate în acest scop; deşeurile de construcţii se vor depozita la locul stabilit de Primăria comunei Epureni, iar deşeurile reciclabile se vor valorifica prin agenţi economici autorizaţi. Este intezisă depozitarea deşeurilor de orice natură, în perimetrul ariei de protecție specială avifaunistică ROSPA0119 Horga-Zorleni.

1. Pentru eliminarea oricărui impact, se va respecta următoarele măsuri de conservare

pentru activitățile din perimetrul ariei naturale protejate sus menţionate:

* Titularul va respecta măsurile de protecţie şi conservare ce vor fi stabilite prin regulamentul şi planul de management al situluiROSPA0119 Horga Zorleni.
* Pentru conservarea speciilor de păsări supuse regimului de protecţie, inclusiv a celor migratoare, sunt interzise:

1. uciderea sau capturarea intenţionată, indiferent de metoda utilizată;
2. deteriorarea, distrugerea şi/sau culegerea intenţionată a cuiburilor şi/sau ouălor din natură;
3. culegerea ouălor din natură şi păstrarea acestora, chiar dacă sunt goale;
4. perturbarea intenţionată, în special în cursul perioadei de reproducere sau de maturizare, dacă o astfel de perturbare este relevantă în contextul obiectivelor prezentei ordonanţe de urgenţă;
5. deţinerea exemplarelor din speciile pentru care sunt interzise vânarea şi capturarea;
6. vânzarea, deţinerea şi/sau transportul în scopul vânzării şi oferirii spre vânzare a acestora în stare vie ori moartă sau a oricăror părţi ori produse provenite de la acestea, uşor de identificat.

* se interzice depozitarea deşeurilor de orice natură, în perimetrul ROSPA0119 Horga Zorleni;
* se interzic lucrările de construcție în perioada de cuibărire şi reproducere a păsărilor (luna mai – mijlocul lunii iulie);
* este interzisă realizarea organizării de șantier în perimetrul ariei de protecție specială avifaunistică ROSPA0119 Horga – Zorleni;
* se vor crea condiţii necesare refacerii naturale a vegetaţiei caracteristice pe suprafeţele afectate de lucrări;
* se vor notifica în scris la Garda Naţională de Mediu – Comisariatul Judeţean Vaslui şi Agenţia pentru Protectia Mediului Vaslui, toate uciderile accidentale de specii din fauna salbatică, în vederea aplicării prevederilor **H.G. nr 323/2010 privind stabilirea sistemului de monitorizare a capturilor şi uciderilor accidentale ale tuturor speciilor de păsări, precum si ale speciilor strict protejate prevăzute în anexele nr. 4 A si 4 B la O.U.G. nr. 57/2007, modificată şi completată ulterior.**

1. Se vor respecta prevederile legale în domeniul protecţiei mediului înconjurător,

îndeosebi privind conservarea valorilor naturale prevăzute de Directiva 92/43/CEE privind conservarea habitatelor naturale şi a speciilor de faună şi floră sălbatică.

1. Transportul deşeurilor periculoase /nepericuloase va fi efectuat numai de către firme

autorizate conform HG nr. 1061/2008 privind transportul deşeurilor periculoase şi nepericuloase pe teritoriul României.

8. Implementarea tuturor măsurilor de protecţie a factorilor de mediu propuse prin proiect

şi descrise în documentaţia care a stat la baza emiterii acestei decizii.

9. Pe parcursul execuţiei lucrărilor se vor lua toate măsurile pentru prevenirea poluărilor

accidentale; se impune refacerea terenurilor afectate de lucrări la starea iniţială.

10. Pe toată durata de realizare a lucrărilor este strict interzis a se efectua descărcări de deşeuri lichide sau solide în ape de suprafaţă sau subterane.

11. Titularul va informa în scris autoritatea publică competentă pentru protecţia mediului ori de câte ori există o schimbare de fond a datelor care au stat la baza eliberării prezentei.

12. Nerespectarea prevederilor prezentei decizii atrage suspendarea sau anularea

acesteia, după caz, în conformitate cu prevederile legale.

**Proiectul propus nu necesită parcurgerea celorlalte etape ale procedurii de evaluare adecvată.**

***Decizia îşi păstrează valabilitatea pe toată perioada punerii în aplicare a proiectului, dacă nu intervin modificări ale acestuia***.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Director Executiv, Şef serviciu A.A.A.,**

**Mădălina NISTOR Mihaela BUDIANU**

Întocmit,

**Monica MOCANU**